ຮອງນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຜູ້ຕາງໜ້າລັດ Hessen, ສ.ສະຫະພັນ ເຢຍລະມັນ
ທ່ານຮອງນາຍົກລັດຖະມົນຕີຫງວຽນຊວນຟຸກ
ຕ້ອນຮັບຜູ້ຕາງໜ້າລັດHessen,ສ.ສະຫະພັນເຢຍລະມັນ
(ພາບ: TTXVN)
ວັນທີ 29/02, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານປະລິຍາເອກ Kambiz Ghawami, ຜູ້ຕາງໜ້າລັດ Hessen, ປະທານອົງການໜູນຊ່ວຍມະຫາວິທະຍາໄລໂລກຂອງເຢຍລະມັນ ພວມຢ້ຽມຢາມ ແລະ ເຮັດວຽກຢູ່ຫວຽດນາມ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ຕີລາຄາສູງໝາກຜົນການຮ່ວມມືໃນຂົງເຂດສຶກສາ, ບຳລຸງສ້າງລະຫວ່າງຫວຽດນາມ ແລະ ລັດ Hessen, ໂຄງການຮ່ວມມືກໍ່ສ້າງມະຫາວິທະຍາໄລຫວຽດນາມ - ເຢຍລະມັນ, ຖືນີ້ແມ່ນແບບຢ່າງຮ່ວມມືລະຫວ່າງຫວຽດນາມ ກັບບັນດາທ້ອງຖິ່ນຕ່າງປະເທດ. ທ່ານຮອງນາຍົກລັດຖະມົນຕີ ສະເໜີໃຫ້ອຳນາດການປົກຄອງລັດ Hessen ສືບຕໍ່ເພີ່ມທະວີການຮ່ວມມືກັບຫວຽດນາມ ໃນຂົງເຂດສຶກສາ, ບຳລຸງສ້າງ, ສືບຕໍ່ແລກປ່ຽນບົດຮຽນເພື່ອຊອກຫາ ແລະ ເປີດກວ້າງການຮ່ວມມືໄປສູ່ຂົງເຂດເສດຖະກິດ, ການເມືອງ ແລະ ວິທະຍາເສດເຕັກໂນໂລຊີ, ພິເສດແມ່ນການສົມທົບກັນຄົ້ນຄວ້າ, ຊອກຫາບັນດາມາດຕະການແກ້ໄຂຜົນຮ້າຍຢ້ອນຫຼັງຈາກການປ່ຽນແປງຂອງດິນຟ້າອາກາດ.
ທ່ານປະລິຍາເອກ Kambiz Ghawami ໃຫ້ຮູ້ວ່າ, ຍາມໃດອຳນາດການປົກຄອງລັດ Hessen ກໍຕີລາຄາສູງ ແລະ ເອົາໃຈໃສ່ຊຸກຍູ້ການພົວພັນຮ່ວມມືກັບຫວຽດນາມ, ໃນນັ້ນມີການສຶກສາ, ບຳລຸງສ້າງຊຶ່ງແມ່ນຂົງເຂດຈຸດສຸມ. ທ່ານ Kambiz Ghawami ໄດ້ແຈ້ງໃຫ້ທ່ານຮອງນາຍົກລັດຖະມົນຕີ ຫງວຽນຊວນຟຸກ ຊາບກ່ຽວກັບລະດັບຄວາມຄືບໜ້າການປະຕິບັດບາງໂຄງການຮ່ວມມືລະຫວ່າງລັດ Hessen ກັບ ຫວຽດນາມ.
(ແຫຼ່ງຄັດຈາກ VOV)